《早梅有感》
宋代·王柏

新阳来复未十日，窗外梅花已狼藉。
晴光烘过冰雪融，微风不狼暗香密。
争呼清樽相尉藉，无数落英坠巾帙。
儿童但喜花开早，太早翻令我心栗。
今年寒色苦未老，户穴不固泄万蛰。
造化不翕何以张，不然生道几於息。
明言岁事未足言，深忧南气日驰北。
谁道东君庾岭来，煮酒银瓶荐嘉实。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。